— Калі асобныя члены ІПГ не адпавядаюць гэтым патрабаванням склад груп трэба абнаўляць, — рэкамендаваў Сяргей Мяцеліца. Не хаваў ён і іншых праблем. Галоўнае – нестабільнасць кадравага складу ідэалагічных работнікаў. Летась адказныя за ідэалагічную работу змяніліся ў пяці арганізацыях раёна. Даволі часта працэдура ўзгаднення на пасаду і вызвалення ад пасады ідэалагічнага работніка парушаецца кіраўнікамі. Справа тут не ў бюракратычных патрабаваннях. Для работы з людзьмі патрэбен асаблівы талент. Нават тыя ідэолагі, якія працуюць на пасадах не першы год, нярэдка не маюць важкіх аргументаў не толькі ў размове з апанентамі ўлады, але і членамі калектываў.